**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA ZA 01.01.2023.- 30.06.2023.**

**I. IZVJEŠTAJ O ZADUŽIVANJU**

Općina Ernestinovo se nije dugoročno zaduživala.

**II. IZVJEŠĆE O KORIŠTENJU PRORAČUNSKE ZALIHE**

U razdoblju 1.1.-30.6.2023. Općina Ernestinovo nije koristila proračunske zalihe

**III. IZVJEŠĆE O DANIM JAMSTVIMA**

U razdoblju 1.1.-30.6.2023. Općina Ernestinovo nije davala jamstva.

**IV. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

**PRIHODI I PRIMICI**

Ukupni prihodi u izvještajnom razdoblju ostvareni su 784.132,20 € što je 25,05% od ukupno planiranog u 2023. godini i 83,91% od ostvarenog u prethodnoj godini.

*Prihodi od poreza* ostvareni su u iznosu od 247.462,90 € što je 116,17% u odnosu na izvršenje 2022. godine i 36,03 % u odnosu na plan.

*Prihodi od imovine* odnose se na prihod od iznajmljivanja stanova u vlasništvu Općine, naknade za koncesije, zakup poljoprivrednog zemljišta u vlasništvu RH, prihode od naknade za nezakonito izgrađene građevine. Ostvareni su u iznosu od 50.470,36 € što je 120,86% u odnosu na isto razdoblje prethodne godine i 27,58% u odnosu na plan.

*Prihod od pomoći* ostvaren je u iznosu 334.025,12€ odnosno 60,77% u odnosu na prethodnu godinu i 17,66% u odnosu na plan. A odnosi se na:

- 21.582,95 € tekuće pomoći iz državnog proračuna

- 197.833,05 € kapitalne pomoći iz državnog proračuna

- 320,00 € tekuće pomoći iz županijskog proračuna

- 4.913,96 € tekuće pomoći od HZZ-a

- 109.375,16 €tekuće pomoći iz državnog proračuna temeljem prijenosa EU sredstava

*Prihodi po posebnim propisima* su prihodi vodoprivrede prema Zakonu o financiranju vodnog gospodarstva (8%) vodnog doprinosa naplaćenog na našem području), prihod od grobne naknade, komunalnog doprinosa, komunalne naknade, upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina.

Komunalna naknada je također namjenski prihod, uplaćuje se tromjesečno, a namjena je odvodnja atmosferskih voda, održavanje čistoće javnih površina, održavanje nerazvrstanih cesta, groblja, javne rasvjete.

Od 01.01.2023. godine naknadu za uređenje voda je postala obveza Hrvatskih voda.

U razdoblju 01.01.-30.06.2023. godine prihod od komunalne naknade i doprinosa iznosi 49.352,77 €.

Ovdje su evidentirani prihodi koje je ostvario proračunski korisnik Dječji vrtić „Ogledalce“ za sufinanciranje rada dječjeg vrtića u iznosu od 65.396,90 € prikupljenih od roditelja i jedinica lokalne samouprave ( za djecu koja su sa područja drugih općina).

*Prihodi od prodaje proizvoda, roba i usluga* odnosi se na prihode od obavljanja pokopa, poslova te prodaje proizvoda. Ovaj prihod u razdoblju 1.1-30.6.2022. godine iznosi 7.567,90 € .

*Prihodi od prodaje nefinancijske imovine* ostvareni su iznosu od 29.462,93 €, a odnosi se na prodaju poljoprivrednog zemljišta u vlasništvu RH .

**RASHODI I IZDACI**

Rashodi i izdaci ostvareni su u iznosu od 881.077,73 € što je 107,05% u odnosu na prethodnu godinu i

 26,57 % u odnosu na plan.

Ovdje su iskazani i rashodi dječjeg vrtića „Ogledalce“ u iznosu od 127.379,66 €. Kod rashoda evidentirani su svi rashodi proračunskog korisnika po stvarnim troškovima s eliminacijom računa 367.

*Rashodi za zaposlene* ostvareni su u iznosu od 260.558,89 € što je 105,30% u odnosu na prošlu godinu i 49,38% u odnosu na plan .

*Materijalne rashode* čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja a ostvareni su iznosu od 431.373,04 €, tj. 114,70 % u odnosu na isto razdoblje prethodne godine i 23,90% u odnosu na plan.

*Financijske rashode* čine bankarske usluge, usluge platnog prometa, zatezne kamate i ostali financijski rashodi u svoti od 4.565,60 €.

*Pomoći unutar opće države* ostvarile su se u iznosu od 12.650,09 € i to kao pomoći za rad osnovnih škola na području Općine Ernestinovo, te troškova režija ambulante u Laslovu i dječjem vrtiću u Ernestinovu.

*Naknade građanima i kućanstvima* ostvarene su u iznosu od 23.561,93 €. Najveći dio tih sredstava odnosi se na troškove stanovanja socijalno ugroženog stanovništva , jednokratne novčane pomoći, naknade za novorođenčad sufinanciranje prijevoza učenika i studenata.

*Ostali rashodi* ostvareni su u iznosu od 105.009,27 € što je 94,92% u odnosu na isto razdoblje prethodne godine i 61,92% u odnosu na plan.

*Rashodi za nabavu nefinancijske* imovine ostvarile su se u iznosu od 27.961,43 € što je 28,31% u odnosu na 2022. godinu i 43,07 % u odnosu na plan, a uglavnom se odnose na kapitalne projekte izgradnje infrastrukture i nabavu opreme.

**V. VIŠAK/MANJAK PRIHODA**

U razdoblju 01.01.-30.06. 2023. godine Općina Ernestinovo zajedno sa proračunskim korisnikom DV Ogledalce ostvarila je ukupne prihode u iznosu od 784.132,20 € dok su ukupni rashodi iznosili 865.680,25 €. Manjak prihoda u ovom razdoblju iznosi 81.548,05 €.

 **VI. IZDACI ZA FINANCIJSKU IMOVINU I OTPLATE ZAJMOVA**

Do 30. lipnja 2023. godine izdatci za financijsku imovinu i otplate zajmova iznosili su 15.397,48 € i odnose se na povrat zajma državnom proračunu za povrat poreza na dohodak i prireza porezu na dohodak.